Γαρίδες κρασάτες
Γρήγορη και πανεύκολη συνταγή για το πιο αγαπημένο θαλασσινό μας, τις γαρίδες, από τον μετρ του είδους Λευτέρη Λαζάρου.
8 μεγαλούτσικες γαρίδες, καθαρισμένες από κελύφη και εντεράκι (αφήνουμε μόνο το κεφάλι και την ουρά) , 400 ml σπιτικός ζωμός γαρίδας, 300 ml λευκό ξηρό κρασί, 4 κουτ. σούπας πολύ ψιλοκομμένος μαϊντανός, 8 ντοματίνια κομμένα στη μέση, 1 κουτ. γλυκού ξύσμα λάιμ, 1/2 κουτ. γλυκού θυμάρι ξερό, τριμμένο, αλάτι, φρεσκοτριμμένο πιπέρι, λίγες σταγόνες ελαιόλαδο
Σε βαθύ αντικολλητικό τηγάνι ρίχνουμε το ζωμό γαρίδας και ζεσταίνουμε μέχρι να αχνίσει ελαφρώς. Ρίχνουμε το κρασί και ανακατεύουμε για 1-2 λεπτά.Προσθέτουμε τον μαϊντανό, τα ντοματίνια, το ξύσμα λάιμ, το ξερό θυμάρι, αλάτι και πιπέρι και μαγειρεύουμε για 4 – 5  λεπτά, σε μέτρια φωτιά. Ρίχνουμε τις γαρίδες, μαγειρεύουμε για άλλα 2 λεπτά και αδειάζουμε σε βαθύ πιάτο.Ραντίζουμε τις κρασάτες γαρίδες με λίγο ελαιόλαδο, σκορπίζουμε λίγο ψιλοκομμένο μαϊντανό και σερβίρουμε. 
Γαρίδες,Κρασί,Ντομάτα